section_heading: Mračni Znakonoše
paragraph_text: Carly je, u većini slučajeva, nesposobna dvobojašica, koja radije koristi svoj špil Vila Gatara (Fortune Fairy) da si gata budućnost, te tu i tamo daje potporu drugima tijekom njihovih dvoboja (jednom prilikom pomogne Jacku koji je u to vrijeme bio hospitaliziran tako da mu je baratala njegovim kartama). Kao Mračni Znakonoša, njena osobnost je sasvim izmijenjena, postane pakosna i samouvjerena, sadistična i opasna u dvoboju. Tada koristi unaprijeđeni špil zvan Dame Gatare (engl. Fortune Lady) čija čudovišta postaju jača sa svakim potezom ovisno o njihovim Razinama i koristeći strategije protjerivnja vlastitih karata (simbolično ih slati u budućnost). Njen Prizemljeni Besmrtnik jest Aslla picsu, baziran na Geoglifu Kolibrića.